Ολερόν

Το Ολερόν () είναι το δεύτερο μεγαλύτερο νησί της Γαλλίας (δεν υπολογίζονται οι γαλλικές υπερπόντιες περιοχές), μετά την Κορσική. Το 2020 ο πληθυσμός του νησιού ανερχόταν στους 22.076 κατοίκους. 

Μεγαλύτερη πόλη του νησιού είναι το Σαιν-Πιέρ-ντ'Ολερόν με 6.633 κατοίκους το 2023. Από το 1966, το νησί συνδέεται με την ηπειρωτική χώρα με γέφυρα. Με μήκος 2.862 μέτρα είναι η τρίτη μακρύτερη γέφυρα της Γαλλίας και ήταν η μεγαλύτερη την εποχή που κατασκευάστηκε.
 Γεωγραφία 
Το Ολερόν βρίσκεται στον Ατλαντικό ωκεανό και συγκεκριμένα στον Βισκαϊκό κόλπο. Το νησί έχει έκταση περίπου 174 τ.χλμ. και είναι εύφορο με έντονη γεωργική δραστηριότητα.

Το κλίμα είναι γενικά ήπιο (εύκρατο θαλάσσιο) με αρκετές αλλά όχι υπερβολικές βροχοπτώσεις και με πιθανώς από 3 έως 15 ημέρες έντονης ζέστης τους καλοκαιρινούς μήνες Ιούλιο και Αύγουστο.http://www.ile-oleron-marennes.com/  by La Maison du Tourisme de l'île d'Oléron et du bassin de Marennes 2007 Το νησί βρίσκεται στο πιο ηλιόλουστο τμήμα της γαλλικής ακτής του Ατλαντικού, λαμβάνοντας περισσότερες από 2100 ώρες ηλιοφάνειας ετησίως.

 Ιστορία 
Το Ολερόν είναι γνωστό από τον 1ο αιώνα, όπου ο Πλίνιος ο Πρεσβύτερος το αναφέρει στο έργο του Φυσική Ιστορία με το όνομα Ουλιάρος (Uliaros).

Προς τα τέλη του 3ου αιώνα, ο Ρωμαίος αυτοκράτορας Πρόβος επέκτεινε το προνόμιο της κατοχής αμπελώνων και της παραγωγής κρασιού σε όλους τους Γαλάτες, αναπτύσσοντας μια κουλτούρα οινοποίησης στο νησί. Αυτό διήρκεσε μέχρι τα τέλη του 19ου αιώνα, όταν η άφιξη της φυλλοξήρας αποδεκάτισε σχεδόν όλα τα αμπέλια.

Τον 7ο και 8ο αιώνα, το νησί, μαζί με το Ιλ ντε Ρε, σχημάτιζαν τα Βακέτια Νησιά, σύμφωνα με τον Αιθικό τον Ίστριο. Το 1306, ο Εδουάρδος Α΄ της Αγγλίας παραχώρησε το νησί στον γιο του, Εδουάρδο Β΄, ως μέρος του Δουκάτου της Ακουιτανίας.

Κατά τη διάρκεια του Β' Παγκόσμιου Πόλεμου, το νησί καταλήφθηκε από γερμανικές δυνάμεις και οχυρώθηκε. Απελευθερώθηκε από τις Γαλλικές Δυνάμεις σε μια αμφίβια επίθεση με την κωδική ονομασία Επιχείρηση Δίας στις 29 Απριλίου 1945.

Το νησί Ολερόν είναι γνωστό σήμερα για την ποιότητα της παραγωγής στρειδιών του.

Στις 5 Νοεμβρίου 2025, ένας οδηγός έπεσε σκόπιμα πάνω σε ένα πλήθος πεζών και ποδηλάτων φωνάζοντας «Αλλάχου Άκμπαρ» στο Ντολούς-ντ'Ολερόν, τραυματίζοντας τουλάχιστον πέντε άτομα, δύο απο αυτούς κρίσιμα.

 Παραπομπές 

Κατηγορία:Νησιά της Γαλλίας